Mun na Yesu welela ko Ala Denkɛ?
Bibulu bɛ jaabi min di
Muso tɛ Ala bolo farikolo ta fan fɛ a ye denw sɔrɔ min fɛ. Nka ale de ye ɲɛnamaya bɛɛ da. (Jirali 4:11) O de la Ala ye cɛ fɔlɔ min da, ni o ye Hadama ye o welela ko “
Ala den”. (Liki 3:38, LAYIDU KURA 1990) O cogo kelen na, Bibulu b’a fɔ ko Ala de ye Yesu da. O la Yesu welela “
Ala Denkɛ.”—Yuhana 1:49.
Ala ye Yesu da kabini tuma jan sani a ka Hadama da. Ciden Paul y’a fɔ Yesu ko la ko: “
Krisita ye Ala yebali ja ye. Dafɛn bɛɛ la fɔlɔ bangelen don.” (Kolosekaw 1:15) Yesu ye ɲɛnamaya daminɛ kabini tuma jan sani a ka bange baganmarayɔrɔ la, Bɛtilehɛm dugu kɔnɔ. Tiɲɛna, Bibulu b’a fɔ ko a “
tun bɛ yen kabini waatiw daminɛ, a tun bɛ yen kabini fɔlɔfɔlɔ.” (Mise 5:2) Ikomi Ala Denkɛ fɔlɔ bangelen don, Yesu tun ye dafɛn hakilimaa ye sankolo la sani a ka na bange dugukolo kan iko mɔgɔ. Yesu yɛrɛ y’a fɔ ko: ‘
Ne jiginna ka bɔ sankolo la.’—Yuhana 6:38; 8:23.
bam_Latn dyu_Latn bam_Latn bam_Latn dyu_Latn bam_Latn bam_Latn bam_Latn bam_Latn